姜濤現身生日慶典發現感性宣言:好多時我都覺得對唔住大家
為迎接姜濤25歲生日,後援會準備了多個生日應援,當中最大規模的「海洋王國-生日慶典」在海洋公園舉行。
下午三時左右,姜濤大駕光臨海洋劇場,與三千多名幸運姜糖見面。姜濤出場後,似乎略為緊張,不時深呼吸,之後他感謝所有場內場外嘅粉絲,又話本身有諗定講咩,但怕太長氣阻大家時間。「好多謝支持自己嘅每一位fans,過去呢兩年對自己來說係唔容易,而在坐每一位都好唔容易,因為好多高潮低潮,我甚至之前懷疑過下次生日會係咪仲喺度呢,我真係擔心過。你哋仲繼續喺度係好唔容易,我而家仲有好多地方做得唔足夠,仲有好多地方可以再好啲,好多時我都覺得對唔住大家,因為我會諗你哋點同身邊嘅人講鍾意姜濤係咪好值得驕傲嘅事。」
姜濤又話來會場嘅途中睇返出道前嘅影片同照片,那時出去比賽時,見到其他參賽者已輪支持者,當時既羨慕但又感覺對自己是很遙遠嘅事,當時17歲嘅佢,如今已25歲。「其實自己年紀唔大,但呢幾年出道經歷好多人生嘅事情,我相信以後會經歷更多事情,自己慢慢學習變得更成熟,但同時提醒自己保持出道嘅初心,呢個係好難嘅事。講就易,但喺心入面不斷拉扯嘅過程,我希望咁多位鍾意姜濤,將來我老嘅時候,我會留喺你心中一個種子,令下一代有追尋夢想嘅力量,話俾身邊嘅人曾經有人成功過,嗰個人叫姜濤。」